stanford-oval/wikipedia huggingface dataset:
ล่าเดือด เลือดเย็น

| ล่าเดือด เลือดเย็น |
| --- | --- |
โปสเตอร์ในประเทศไทย
กำกับ: เทย์เลอร์ เชอริแดน
เขียนบท: เทย์เลอร์ เชอริแดน
อำนวยการสร้าง:   แมตทิว จอร์จ  บาซิล อิวานิค  ปีเตอร์ เบิร์ก  เวย์น แอล โรเจอส์ 
นักแสดงนำ:   เจเรมี เรนเนอร์  อลิซาเบธ โอลเซน​ 
กำกับภาพ: เบน ริชาร์ดสัน
ตัดต่อ: แกรี ดี โรช
ดนตรีประกอบ:   นิค เคฟ  วอร์เรน เอลลิส 
บริษัทผู้สร้าง:   อคาเซีย เอนเตอร์เทนเมนต์  Savvy Media Holdings  ธันเดอร์โรด พิคเจอส์  ฟิล์ม 44  
ผู้จัดจำหน่าย: เดอะ ไวน์สตีน (สหรัฐอเมริกา) เอสทีเอ็กซ์ (สหราชอาณาจักร​) เอ็ม พิคเจอร์ส เอ็นเตอร์เทนเมนต์ (ประเทศไทย​)​
วันฉาย:   21 มกราคม ค.ศ. 2017 (2017-01-21) (ซันแดนซ์​)    4 สิงหาคม ค.ศ. 2017 (2017-08-04) (สหรัฐอเมริกา)    30 พฤศจิกายน ค.ศ. 2017 (2017-11-30) (ประเทศไทย​) 
ความยาว: 111 นาที
ประเทศ: สหรัฐอเมริกา​
ภาษา: อังกฤษ​
ทุนสร้าง: 11 ล้านดอลลาร์สหรัฐ
ทำเงิน: 40.3 ล้านดอลลาร์สหรัฐ
ล่าเดือด เลือดเย็น (อังกฤษ: Wind River) เป็นภาพยนตร์อเมริกัน​แนวฆาตกรรมระทึกขวัญ ออกฉายเมื่อ ค.ศ. 2017 เขียนบทภาพยนตร์และกำกับการแสดงโดย เทย์เลอร์ เชอริแดน นำแสดงโดย เจเรมี เรนเนอร์ รับบทพรานติดตามสัตว์อันตรายของหน่วยบริหารสัตว์ป่าสหรัฐ และ อลิซาเบธ โอลเซน​ รับบทเป็นเจ้าหน้าที่สอบสวนคดีจากเอฟบีไอ ร่วมด้วยนักแสดงสมทบเช่น จอน เบิร์นธัล, เกรแฮม กรีน และ กิล เบอร์มิงแฮม โดยภาพยนตร์นำเสนอเกี่ยวกับการสืบสวนหาความจริงภายใน ​เขตสงวนอินเดียน​ วินด์ ริเวอร์ , รัฐไวโอมิง ถึงสาเหตุการเสียชีวิตอย่างมีเงื่อนงำของหญิงสาววัยรุ่นคนหนึ่งที่เป็นกลุ่มชนพื้นเมืองอเมริกันในสหรัฐจาก​เผ่าอาราปาโฮ
ภาพยนตร์เรื่องนี้เป็นภาพยนตร์เรื่องแรกที่ เทย์เลอร์ เชอริแดน รับหน้าที่เป็นทั้งผู้เขียนบทและกำกับการแสดงด้วยตนเอง หลังจากก่อนหน้านี้เขาเคยเขียนบทภาพยนตร์ในเรื่อง ​Sicario - ​ทีมพิฆาตทะลุแดนเดือด​ และ ​Hell or High Water -​ ปล้นเดือด ล่าดุ​ โดยในการเขียนบทภาพยนตร์เรื่องนี้เขาได้รับแรงบันดาลใจมาจากเหตุการณ์จริงที่มีหญิงชนเผ่าพื้นเมืองอเมริกันในสหรัฐถูกล่วงละเมิดทางเพศ, สูญหายและถูกฆาตกรรมเป็นจำนวนมาก แต่กลับถูกเลือกปฏิบัติจากกระบวนการยุติธรรม เขาจึงได้เขียนบทภาพยนตร์เรื่องนี้ขึ้น
ภาพยนตร์ถูกนำออกฉายครั้งแรกในเทศกาลภาพยนตร์ซันแดนซ์, เมืองซอลต์ เลก ซิตี ​เมื่อวันที่ 21 มกราคม ค.ศ. 2017 และฉายทั่วประเทศสหรัฐอเมริกาในวันที่ 4 สิงหาคม ค.ศ. 2017
ในประเทศไทยภาพยนตร์เรื่องนี้เข้าฉายในโรงภาพยนตร์ครั้งแรกวันที่ 20 พฤศจิกายน ค.ศ. 2017 โดยบริษัทเอ็ม พิคเจอร์ส เอ็นเตอร์เทนเมนต์ จำกัด (มหาชน)​ และมีการจำหน่ายในรูปแบบดีวีดี​และบลูเรย์​ฉบับภาษาไทยในเดือนกรกฎาคม ค.ศ. 2018 โดยบริษัทบูมเมอร์แรง ออนไลน์ จำกัด
กะอับ อัลอะห์บาร

| อะบู อิสฮาก กะอับ อิบน์ มาเนียะอ์ อัลฮิมยะรี |
| --- | --- |
เสียชีวิต: ฮ.ศ. 32-5 / ค.ศ. 652-6 ฮิมส์

ยุค: สมัยรัฐเคาะลีฟะฮ์
แนวทาง: รัฐเคาะลีฟะฮ์รอชิดูน
ความสนใจหลัก: อิสรออีลียาต
 
กะอับ อัลอะห์บาร (อาหรับ: كعب الأحبار) ชื่อเต็ม อะบู อิสฮาก กะอับ อิบน์ มาเนียะอ์ อัลฮิมยะรี (อาหรับ: ابو اسحاق كعب بن مانع الحميري) เป็นชาวเยเมนเชื้อสายยิวในคริสต์ศตวรรษที่ 7 จากเผ่าอาหรับ "ษีเราะอีน" (ذي رعين) ที่เข้ารีตเป็นอิสลาม เขาถือเป็นผู้ที่บันทึกเรื่องอิสรออีลียาตและเรื่องราวอาระเบียใต้ช่วงแรกสุด ตามธรรมเนียมอิสลาม เขาร่วมเดินทางกับอุมัรจากมะดีนะฮ์ไปเยรูซาเลม และหลังจากนั้นจึงกลายเป็นผู้สนับสนุนอุษมาน เขาเสียชีวิตที่ฮิมส์ประมาณ ค.ศ. 652-6
ชื่อ

อะห์บารเป็นรูปพหุพจน์ของ หิบร์/หับร์ จากภาษาฮีบรู ḥāver เป็นตำแหน่งวิชาการที่ชาวยิวในบาบิโลนใช้เรียกตำแหน่งที่ต่ำกว่ารับบี
ชีวประวัติ

ข้อมูลเกี่ยวกับกะอับมีน้อยมาก แต่ตามธรรมเนียมเขาเดินทางมายังมะดีนะฮ์ในรัชสมัยอุมัร จากนั้นเขาเดินทางไปเยรูซาเลมร่วมกับอุมัร โดยมีรายงานว่า เมื่ออุมัรเดินทัพเข้าเยรูซาเลม ท่านถามกะอับว่า: "เจ้าแนะนำให้ข้าสร้างสถานที่สักการะที่ไหน?" กะอับชี้ไปที่ศิลาพระวิหารที่ตอนนี้กลายเป็นกองซากปรักหักพังของวิหารจูปิเตอร์ขนาดมหึมา
ตามธรรมเนียมระบุว่า กะอับเชื่อว่า "เหตุการณ์ทั้งหมดที่เคยเกิดขึ้นหรือกำลังจะเกิดขึ้นบนพื้นโลก ได้รับการเขียนขึ้นในเตารอต (โทราห์) ที่พระเจ้าประทานให้กับนบีมูซา" กล่าวกันว่าเขาทำนายการสวรรคตขออุมัรด้วยการใช้โทราห์ ตามรายงานหนึ่งบันทึกว่า กะอับบอกอุมัรว่า "เจ้าควรเขียนพินัยกรรม เพราะเจ้าต้องตายในสามวัน" อุมัรตอบว่า "ข้าไม่รู้สึกเจ็บปวดหรือป่วยใด ๆ" สองวันต่อมา อะบูลุอ์ลุอ์ลอบสังหารอุมัร
หลังอุมัรเสียชีวิต กะอับสนับสนุนอุษมานอย่างเข้มแข็ง ทำให้มุอาวิยะฮ์ ผู้ว่าราชการ ขอให้กะอับมาเป็นที่ปรึกษาของเขาในดามัสกัส แต่เขากลับเลือกที่จะถอนตัวไปที่ฮิมส์ ซึ่งเป็นบริเวณที่เขาเสียชีวิตใน ค.ศ. 652-6 สายรายงานหลายแห่งระบุว่า ที่ฝังศพยังคงเป็นประเด็นพิพาท
ข้อมูลฝั่งชีอะฮ์รายงานว่ากะอับเป็นรับบีชาวยิวที่ย้ายจากเยเมนไปที่บิลาดุชชาม (ซีเรีย) เขามาจากตระกูลษูเราะอีนหรือ Dhu al-Kila กะอับเดินทางมามะดีนะฮ์ในสมัยอุมัรโดยเขาเข้ารับอิสลาม เขาอาศัยอยู่ที่นั่นจนถึงสมัยอุษมาน
มุมมองซุนนี > การกล่าวถึงในฮะดีษ

กะอับ อัลอะห์บารได้รับการกล่าวถึงในฮะดีษบางส่วน เช่น ในเศาะฮีฮมุสลิม และมุวัฏเฏาะอ์มาลิก ฯลฯ
ดูเพิ่ม

อับดุลลอฮ์ อิบน์ ซะบะอ์
จักรพรรดินีญี่ปุ่น

| สมเด็จพระจักรพรรดินีแห่งญี่ปุ่น |
| --- | --- |
ธงประจำพระอิสริยยศ
ผู้ดำรงตำแหน่งคนปัจจุบัน จักรพรรดินีมาซาโกะ ตั้งแต่ 1 พฤษภาคม พ.ศ. 2562
สมาชิกของ: ราชวงศ์ญี่ปุ่น
จวน: พระราชวังหลวงโตเกียว
ผู้แต่งตั้ง: จักรพรรดิญี่ปุ่น
เว็บไซต์: สำนักพระราชวังญี่ปุ่น
จักรพรรดินีญี่ปุ่น คือพระอิสริยยศของอิสตรีผู้ครองราชย์เป็นจักรพรรดิญี่ปุ่น (ญี่ปุ่น: 女性天皇; โรมาจิ: josei tennō) และอาจหมายถึงจักรพรรดินีอัครมเหสีในจักรพรรดิญี่ปุ่น (ญี่ปุ่น: 皇后; โรมาจิ: kōgō) โดยจักรพรรดินีอัครมเหสีในรัชกาลปัจจุบันคือจักรพรรดินีมาซาโกะในจักรพรรดินารูฮิโตะ
จักรพรรดินีผู้ครองราชย์

ตามประวัติศาสตร์ ญี่ปุ่นเคยมีจักรพรรดินีขึ้นเสวยราชสมบัติแปดพระองค์ (หากนับจักรพรรดินีจิงงุ จะมีทั้งหมดเก้าพระองค์ ในจำนวนนี้มีสองพระองค์ครองราชย์สองครั้ง) ซึ่งทั้งหมดจะถูกคัดเลือกมาจากผู้ที่สืบสันดานจากพระราชวงศ์เมื่อนับจากฝ่ายบิดา ทั้งนี้นักวิชาการบางส่วนมองว่าการครองราชย์ของจักรพรรดินีของญี่ปุ่นนั้นเป็นการครองราชย์อย่างชั่วคราวเท่านั้น และสงวนพระราชบัลลังก์เอาไว้เฉพาะแก่เจ้านายบุรุษเพศเท่านั้น ครั้นหลายศตวรรษต่อมาได้มีกฎมณเฑียรบาล พ.ศ. 2432 ซึ่งออกมาพร้อมกับรัฐธรรมนูญเมจิระบุว่ามิให้เจ้านายเพศหญิงขึ้นครองราชสมบัติ แม้จะเคยมีความพยายามที่แก้ไขกฎมณเฑียรบาลเพื่อปูทางให้เจ้านายที่เป็นหญิงขึ้นเสวยราชย์ แต่ไม่เคยประสบความสำเร็จ
จักรพรรดินีจิงงุ (ครองราชย์ พ.ศ. 744–812) ผู้สำเร็จราชการแทนพระองค์ (ยังเป็นที่ถกเถียง)
จักรพรรดินีซุอิโกะ (ครองราชย์ พ.ศ. 1136–1171) จักรพรรดินีผู้เสวยราชย์พระองค์แรก
จักรพรรดินีโคเงียวกุ (ครองราชย์ครั้งแรก พ.ศ. 1185–1188) หรือจักรพรรดินีไซเม (ครองราชย์ที่สอง พ.ศ. 1198–1204)
จักรพรรดินีจิโต (ครองราชย์ พ.ศ. 1233–1240)
จักรพรรดินีเก็มเม (ครองราชย์ พ.ศ. 1250–1258)
จักรพรรดินีเก็นโช (ครองราชย์ พ.ศ. 1258–1267)
จักรพรรดินีโคเก็ง (ครองราชย์ครั้งแรก พ.ศ. 1292–1301) หรือจักรพรรดินีโชตะกุ (ครองราชย์ที่สอง พ.ศ. 1307–1313)
จักรพรรดินีเมโช (ครองราชย์ พ.ศ. 2172–2186)
จักรพรรดินีโกะ-ซะกุระมะชิ (ครองราชย์ พ.ศ. 2305–2314) จักรพรรดินีผู้เสวยราชย์พระองค์ล่าสุด
ดาริน แฮนเซน

| ดาริน แฮนเซน |
| --- | --- |
เกิด: 1 กรกฎาคม พ.ศ. 2532 (35 ปี) ดาริน แฮนเซน  จังหวัดกรุงเทพมหานคร ประเทศไทย
ส่วนสูง: 1.68 เมตร (5 ฟุต 6 นิ้ว)
อาชีพ: นักแสดง นางแบบ พิธีกร ยูทูปเบอร์
ปีที่แสดง: พ.ศ. 2557–ปัจจุบัน
ผลงานเด่น: สงครามนางงาม (2557)   เสน่หาข้ามเส้น (2559)    เพลิงรักไฟมาร (2560)    เมีย 2018 (2561)    เพลิงนาง (2563)   
สังกัด: เดอะ วัน เอ็นเตอร์ไพรส์ (2557–2559)
ดาริน แฮนเซน (เกิด 1 กรกฎาคม 2532) ชื่อเล่น กวาง เป็นนักแสดงหญิงลูกครึ่งไทย–เดนมาร์ก ปัจจุบันเป็นนักแสดงอิสระ
ประวัติ

ดาริน แฮนเซน เกิดวันที่ 1 กรกฎาคม 2532 มีชื่อเล่นว่า กวาง เป็นชื่อที่คุณยายตั้งให้ตั้งชื่อมาจากเหล้าในสมัยก่อนยี่ห้อ กวางทอง ส่วนชื่อจริง ดาริน คุณแม่เป็นคนตั้งให้ หมายความว่า ดาว เธอจบการศึกษาระดับชั้นมัธยมศึกษาตอนต้นจากโรงเรียนศึกษานารี มัธยมศึกษาตอนปลายจากโรงเรียนวัฒนาอุปถัมภ์ และระดับปริญญาตรีจากคณะนิติศาสตร์ มหาวิทยาลัยรังสิต
และวันที่ 27 พฤศจิกายน พ.ศ. 2567 นักแสดงสาว เรวิญานันท์ ทาเกิด ได้โพสต์ผ่านทางอินสตาแกรมส่วนตัวว่า กวาง กําลังตั้งครรภ์ได้สามเดือนแล้ว
เข้าสู่วงการ

ดารินเข้าสู่วงการจากการแสดงละครเรื่องสงครามนางงาม เมื่อปี 2557 โดยแสดงเป็น เมธาวี หรือ หมอเอย ก่อนจะเริ่มเป็นที่รู้จักจากบท ขวัญข้าว ในละครเรื่องเสน่หาข้ามเส้น ซึ่งเป็นละครเรื่องที่ 3 ของเธอ และบทเมียหลวงของผู้ชายคนใหม่ของกันยา ในละครเรื่องเมีย 2018 เมื่อปี 2561
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2557 | สงครามนางงาม | เมธาวี วิเชียรปัญญา (เอย) | ช่องวัน |
| 2558 | เซน...สื่อรักสื่อวิญญาณ ปี 7 ตอนที่ 333 แม่บ้านนักฆ่า | นาถ | ช่อง 5 |
| 2559 | สงครามนางงาม 2 | เมธาวี วิเชียรปัญญา (เอย) (รับเชิญ) | ช่องวัน |
| 2559 | เสน่หาข้ามเส้น | ขวัญข้าว ลลิตมนันต์ (ขวัญ) | ช่องวัน |
| 2559 | เราเกิดในรัชกาลที่ ๙ เดอะซีรีส์ | หมอ | ช่องวัน |
| 2559 | กรุงเทพ..มหานครซ้อนรัก | - | ช่องวัน |
| 2560 | เพลิงรักไฟมาร | อรดี | ช่อง 8 |
| 2560 | Club Friday The Series 9 รักครั้งหนึ่ง ที่ไม่ถึงตาย ตอน รักมาก..มากรัก | พลอย | จีเอ็มเอ็ม 25 |
| 2561 | เมีย 2018 รักเลือกได้ | เมียหลวงของผู้ชายคนใหม่กันยา(รับเชิญ) | ช่องวัน 31 |
| 2561 | สงครามนักปั้น | จิ๋น | ช่องวัน 31 |
| 2562 | เพรงลับแล | มินตา | ช่อง 8 |
| 2563 | เพลิงนาง | กิติยา(รับเชิญ) | อมรินทร์ทีวี |
| 2563 | คดีรักข้ามภพ | กลอย | ช่องวัน 31 |
| 2564 | เล่ห์ลวง | ริสา(รับเชิญ) | ช่องวัน 31 |
| 2566 | VIPรักซ่อนชู้ | นนทพร(รับเชิญ) | ช่องวัน 31 |
|  |  |  | ช่องวัน 31 |
ผลงาน > พิธีกร

พ.ศ. 2562 - รายการ นารีกระจ่าง ทางช่องไทยพีบีเอส
พ.ศ. 2566 - Darin's Story  EP.1 ทางช่อง YouTube:ดาริน Darin Channel
แหล่งข้อมูลอื่น

ดาริน แฮนเซน ที่อินสตาแกรม
รีแอนิเมชัน

รีแอนิเมชัน (อังกฤษ: Reanimation) เป็นรีมิกซ์อัลบั้มชุดแรก ของวงดนตรีร็อกชาวอเมริกัน ลิงคินพาร์ก โดยเป็นผลงานชุดต่อมาถัดจาก ไฮบริดทีโอรี (Hybrid Theory) ซึ่งเป็นสตูดิโออัลบั้มชุดแรกของวง ออกจำหน่ายเมื่อวันที่ 30 กรกฎาคม พ.ศ. 2545 อัลบั้มนี้ได้บันทึกเสียงในช่วงที่วงกำลังออกคอนเสิร์ตทัวร์อัลบั้มแรก ใน พ.ศ. 2544 แนวเพลงเป็นแบบ ฮิปฮอป และอิเล็กทรอนิกส์ ด้วยเพลงในรูปแบบรีมิกซ์จากอัลบั้มไฮบริดทีโอรี อัลบั้มนี้โปรดิวซ์โดย ไมค์ ชิโนดะ และปรับปรุงโดย สไปก์ สเตนต์ (Spike Stent)
ซิงเกิลในอัลบั้มนี้ ได้แก่ "Pts.OF.Athrty" (รีมิกซ์จากเพลง "Points of Authority") รีมิกซ์โดย Jay Gordon จากวง Orgy เป็นเพลงรีมิกซ์ที่ออกเป็นซิงเกิลแรกและซิงเกิลเดียวจากอัลบั้มรีแอนิเมชัน
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Argentina (CAPIF) | Gold | 20,000^ |
| Australia (ARIA) | Gold | 35,000^ |
| Austria (IFPI Austria) | Gold | 15,000* |
| Brazil (Pro-Música Brasil) | Gold | 50,000* |
| Germany (BVMI) | Gold | 150,000^ |
| New Zealand (RMNZ) | Gold | 7,500^ |
| Switzerland (IFPI Switzerland) | Gold | 20,000^ |
| United Kingdom (BPI) | Platinum | 300,000 |
| United States (RIAA) | Platinum | 1,900,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
แหล่งข้อมูลอื่น

| ด ค กลิงคินพาร์ก |
| --- | --- |
 ไมค์ ชิโนะดะ  แบรด เดลสัน  โจ ฮาห์น  เดฟ ฟาร์เรล  เอมิลี อาร์มสตรอง  โคลิน บริตเตน มาร์ก เวกฟิลด์  เชสเตอร์ เบนนิงตัน  ร็อบ บัวร์ดอน 
สตูดิโออัลบั้ม:  ไฮบริดทีโอรี  เมทีโอรา  มินิตส์ทูมิดไนต์  อะเทาซันด์ซันส์  ลิฟวิงทิงส์  เดอะฮันติงปาร์ตี  วันมอร์ไลต์  ฟรอมซีโร 
อัลบั้มรีมิกซ์:  รีแอนิเมชัน  รีชาจด์ 
อัลบั้มบันทึกการแสดงสด:  ไลฟ์อินเท็กซัส  ลิงคินพาร์กอันเดอร์กราวด์ 7.0  โรดทูเรโวลูชัน: ไลฟ์แอตมิลตันคีนส์ 
อัลบั้มเดโม:  ลิงคินพาร์กอันเดอร์กราวด์ 9: เดโมส์  ลิงคินพาร์กอันเดอร์กราวด์ X: เดโมส์  ลิงคินพาร์กอันเดอร์กราวด์ 11.0  ลิงคินพาร์กอันเดอร์กราวด์ 12.0  ลิงคินพาร์กอันเดอร์กราวด์ XIII  ลิงคินพาร์กอันเดอร์กราวด์ XIV 
อัลบั้มรวมเพลง:  ดาวน์โหลดทูโดเนตฟอร์เฮติ  อะดีเคดอันเดอร์กราวด์  ดาวน์โหลดทูโดเนตฟอร์เฮติ V2.0  ดาวน์โหลดทูโดเนต: สึนามิรีลีฟ 
อีพี:  ไฮบริดทีโอรี (อีพี)  ลิงคินพาร์กอันเดอร์กราวด์ 2.0  ลิงคินพาร์กอันเดอร์กราวด์ 3.0  ลิงคินพาร์กอันเดอร์กราวด์ 4.0  คอลลิชันคอร์ส  ลิงคินพาร์กอันเดอร์กราวด์ 5.0  ลิงคินพาร์กอันเดอร์กราวด์ 6.0  ซองส์ฟรอมดิอันเดอร์กราวด์  ลิงคินพาร์กอันเดอร์กราวด์ 8.0  อะไลต์แดตเนเวอร์คัมส์ (รีมิกซ์) 
บทความที่เกี่ยวข้อง:  วอร์เนอร์บราเธอร์สเรเคิดส์  แมชชีนชอปเรเคิดดิงส์  ดาวน์โหลดทูโดเนต  มิวสิกฟอร์รีลีฟ  8-บิตรีเบลเลียน!  เดดบายซันไรส์  ฟอร์ตไมเนอร์  สโตนเทมเพิลไพล็อตส์
ท่าอากาศยานนานาชาติอุบลราชธานี

สำหรับการใช้งานทางทหาร ดูที่ ฐานบินอุบลราชธานี
ท่าอากาศยานนานาชาติอุบลราชธานี หรือ สนามบินอุบลราชธานี (อังกฤษ: Ubon Ratchathani International Airport) (IATA: UBP, ICAO: VTUU) ตั้งอยู่ที่ 297 ถนนเทพโยธี ตำบลในเมือง อำเภอเมืองอุบลราชธานี จังหวัดอุบลราชธานี โดยตั้งอยู่ในเขตทหารกองทัพอากาศ (กองบิน 21 อุบลราชธานี) ซึ่งท่าอากาศยานนานาชาติอุบลราชธานีเป็นท่าอากาศยานในสังกัดกรมท่าอากาศยาน กระทรวงคมนาคม สร้างขึ้นในปี 2464 และได้ประกาศท่าอากาศยานศุลกากรเมื่อวันที่ 1 กันยายน พ.ศ. 2534 ห่างจากตัวเมืองอุบลราชธานีประมาณ 1 กิโลเมตร โดยได้ปรับปรุงอาคารผู้โดยสาร และแล้วเสร็จเมื่อ พ.ศ. 2562
ท่าอากาศยานนานาชาติอุบลราชธานี มีรันเวย์ขนาดมาตรฐาน สามารถรองรับผู้โดยสารจากจังหวัดอุบลราชธานี ศรีสะเกษ ยโสธร และอำนาจเจริญ รวมถึงผู้โดยสารจากประเทศเพื่อนบ้าน (ประเทศลาวตอนใต้) ปัจจุบันเป็นศูนย์กลางการบินพาณิชย์ของภาคตะวันออกเฉียงเหนือตอนล่าง
ประวัติ

ท่าอากาศยานนานาชาติอุบลราชธานีได้มีการบินครั้งแรกเมื่อ พ.ศ. 2464 ซึ่งขณะนั้นได้เกิดไข้ทรพิษและอหิวาตกโรคโรคระบาดในท้องที่อำเภอวารินชำราบ จังหวัดอุบลราชธานี ทางการได้ส่งนายแพทย์และเวชภัณฑ์ โดยทางเครื่องบินไปยังจังหวัดอุบลราชธานี เพื่อบรรเทาทุกข์ของราษฏร จากนั้นเป็นท่าอากาศยานที่ใช้งานในสงครามเวียดนาม โดยเป็นที่ตั้งของฐานทัพอากาศสหรัฐอเมริกา ที่ใช้เป็นฐานในการโจมตีเวียดนาม ตั้งอยู่ในบริเวณกองบิน 21 กองทัพอากาศ
เมื่อปี พ.ศ. 2531 ตามมติของคณะรัฐมนตรี (เปลี่ยนสนามรบเป็นสนามการค้า) ในสมัยพลเอกชาติชาย ชุณหะวัน เป็นนายกรัฐมนตรี ที่มีเป้าหมายที่จะให้ท่าอากาศยานแห่งนี้เป็นศูนย์กลางการบินของภูมิภาคอินโดจีน และท่าอากาศยานนานาชาติแห่งแรกของภาคอีสาน โดยต่อมาคณะรัฐมนตรีคราวประชุมเมื่อวันที่ 13 เมษายน พ.ศ. 2532 ได้มีมติอนุมัติให้ดำเนินการพัฒนาท่าอากาศยานอุบลราชธานีให้เป็นท่าอากาศยานพาณิชย์สากล ในปี พ.ศ. 2533 กรมการบินพาณิชย์ได้จัดซื้อที่ดินเพิ่ม และการก่อสร้างอาคารผู้โดยสาร หอบังคับการบิน และลานจอดเครื่องบิน แล้วเสร็จเมื่อวันที่ 28 กันยายน พ.ศ. 2535
ในปี พ.ศ. 2561 กรมท่าอากาศยานได้เริ่มปรับปรุงภายในอาคารผู้โดยสารหลังจากไม่ได้มีการปรับปรุงอาคารหลังนี้มานานกว่า 20 ปี โดยทยอยปิดทีละส่วน จนแล้วเสร็จในปี พ.ศ. 2562
อาคารสถานที่

ท่าอากาศยานนานาชาติอุบลราชธานีและกองบิน 21 มีพื้นที่ท่าอากาศยานรวมกันทั้งหมด 3,876 ไร่
อาคารสถานที่ > อาคารผู้โดยสาร

มีอาคารผู้โดยสาร 1 หลัง ให้บริการผู้โดยสารภายในประเทศและระหว่างประเทศ มี 2 ชั้น พื้นที่ใช้สอยกว่า 18,000 ตารางเมตร สามารถรองรับผู้โดยสารได้จำนวน 1,000 คน/ชั่วโมง หรือประมาณ 2,880,000 คน/ปี สำหรับการออกแบบตกแต่งภายในของอาคารที่พักผู้โดยสารหลังนี้ จะเน้นโปร่ง โล่งสบาย ทันสมัย และนำศิลปวัฒนธรรมประเพณีของ จ.อุบลราชธานี เข้ามาสอดแทรก รวมทั้งนำลวดลายผ้าไหมของ จ.อุบลราชธานี มาแสดงโชว์เป็นลายผนังในพื้นที่ต่างๆ เช่น เคาน์เตอร์เช็คอิน และตามทางเดินภายในอาคาร เป็นต้น
ลานจอดอากาศยานขนาดกว้าง 120 เมตร ยาว 270 เมตร พื้นผิวเป็นคอนกรีต สามารถจอดอากาศยานได้พร้อมกัน 5 ลำ และสามารถรองรับเที่ยวบินได้สูงสุด 40 เที่ยวบินต่อวัน
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ทางวิ่งของท่าอากาศยานนานาชาติอุบลราชธานีมี 1 เส้น ความกว้าง 45 เมตร พร้อมไหล่ทางวิ่งข้างละ 7.5 เมตร และมีความยาว 3,000 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 70 เมตร โดยการบินพลเรือนกับการบินทหารใช้ทางวิ่งร่วมกัน สามารถรองรับอากาศยาน CODE E
ท่าอากาศยานนานาชาติอุบลราชธานีมีทางขับสู่ลานจอดอีก 2 เส้น โดยมีความกว้างเส้นละ 30 เมตร และมีความยาวเส้นละ 230 เมตร
แผนการพัฒนาท่าอากาศยาน

ปลายปี พ.ศ. 2563 กรมท่าอากาศยานมีแผนที่จะก่อสร้างศูนย์ขนส่งผู้โดยสาร และปรับปรุงลานจอดรถยนต์ภายในท่าอากาศยานต่างๆ ตามนโยบายของรัฐมนตรีว่าการกระทรวงคมนาคมที่ต้องการให้เชื่อมต่อการเดินทางจากทางอากาศไปทางบกแบบไร้รอยต่อ โดยในปี พ.ศ. 2564 ได้มีแผนนำร่องก่อสร้างก่อนที่ท่าอากาศยาน 2 แห่ง ได้แก่ท่าอากาศยานนานาชาติอุบลราชธานี และท่าอากาศยานนานาชาติสุราษฎร์ธานี
รายชื่อสายการบิน > รายชื่อสายการบินที่ให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-สุวรรณภูมิ | ภายในประเทศ |
| นกแอร์ | กรุงเทพฯ-ดอนเมือง | ภายในประเทศ |
| ไทยเวียดเจ็ทแอร์ | กรุงเทพฯ-สุวรรณภูมิ | ภายในประเทศ |
| ไทยแอร์เอเชีย | กรุงเทพฯ-ดอนเมือง | ภายในประเทศ |
| ไทยไลอ้อนแอร์ | กรุงเทพฯ-ดอนเมือง | ภายในประเทศ |
บริการ Fly’n’Ride service ของนกแอร์ (Nok Air) สู่จังหวัดต่าง ๆ ได้แก่
กรุงเทพฯ (ดอนเมือง) - อุบลราชธานี - มุกดาหาร
รายชื่อสายการบิน > รายชื่อสายการบินบริการขนส่งสินค้า

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-สุวรรณภูมิ |  |
| นกแอร์ | กรุงเทพฯ-ดอนเมือง |  |
| ไทยไลอ้อนแอร์ | กรุงเทพฯ-ดอนเมือง |  |
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-ดอนเมือง | ภายในประเทศ |
| การบินไทย | ดานัง | ระหว่างประเทศ |
| ไทยแอร์เอเชีย | ภูเก็ต | ภายในประเทศ |
| ไทยแอร์เอเชีย | อู่ตะเภา่ | ภายในประเทศ |
| ไทยแอร์เอเชีย | กรุงเทพฯ-สุวรรณภูมิ | ภายในประเทศ |
| ไทยแอร์เอเชีย | เชียงใหม่ | ภายในประเทศ |
| วัน-ทู-โก | กรุงเทพฯ-ดอนเมือง | ภายในประเทศ |
| วัน-ทู-โก | เชียงใหม่ | ภายในประเทศ |
| กานต์แอร์ | อู่ตะเภา | ภายในประเทศ |
| กานต์แอร์ | เชียงใหม่ | ภายในประเทศ |
| นกแอร์ | อุดรธานี | ภายในประเทศ |
| นกแอร์ | หาดใหญ่ | ภายในประเทศ |
| นกแอร์ | ภูเก็ต​ | ภายในประเทศ |
| นกแอร์ | อู่ตะเภา | ภายในประเทศ |
| นกแอร์ | เชียงใหม่ | ภายในประเทศ |
| โอเรียนท์ ไทย แอร์ไลน์ | เชียงใหม่ | ภายในประเทศ |
| เดินอากาศไทย | กรุงเทพฯ-ดอนเมือง | ภายในประเทศ |
| ไทยสมายล์ | กรุงเทพฯ-สุวรรณภูมิ | ภายในประเทศ |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 247,242 |  | 1,832 | 763.64 |
| 2545 | 228,856 |  7.44% | 1,770 | 964.26 |
| 2546 | 252,913 |  10.51% | 2,136 | 984.22 |
| 2547 | 352,196 |  39.26% | 2,610 | 1,171.67 |
| 2548 | 387,159 |  9.93% | 2,986 | 1,196.29 |
| 2549 | 372,008 |  3.91% | 3,265 | 1,226.92 |
| 2550 | 382,899 |  2.93% | 3,297 | 1,192.68 |
| 2551 | 393,860 |  2.86% | 3,392 | 1,415.50 |
| 2552 | 393,451 |  0.10% | 2,932 | 1,467.53 |
| 2553 | 453,082 |  15.16% | 3,904 | 1,401.71 |
| 2554 | 614,681 |  35.67% | 5,379 | 1,531.75 |
| 2555 | 733,718 |  19.37% | 5,606 | 1,596.43 |
| 2556 | 835,688 |  13.90% | 6,370 | 1,748.94 |
| 2557 | 1,076,957 |  28.87% | 7,752 | 1,818.45 |
| 2558 | 1,467,256 |  36.24% | 10,951 | 2,467.49 |
| 2559 | 1,726,061 |  17.64% | 11,697 | 2,303.48 |
| 2560 | 1,791,828 |  3.81% | 12,042 | 1,683.96 |
| 2561 | 1,832,340 |  2.26% | 11,795 | 725.54 |
| 2562 | 1,790,734 |  2.27% | 12,017 | 575.18 |
| 2563 | 1,063,161 |  40.63% | 8,704 | 259.36 |
การเดินทางสู่ท่าอากาศยาน

ท่าอากาศยานนานาชาติอุบลราชธานีตั้งอยู่ห่างจากถนนอุปลีสานประมาณ 1,200 เมตร หรือห่างจาก ทางหลวงแผ่นดินหมายเลข 24 (สีคิ้ว-เดชอุดม) ประมาณ 2 กิโลเมตร มีลานจอดสามารถจอดรถจักรยานยนต์ได้ประมาณ 100 คัน และลานจอดรถยนต์ทั้งหมด 2 ลานจอด สามารถจุรถยนต์ได้ประมาณ 700 คัน คือ
ลานจอดตั้งอยู่บริเวณด้านหน้าอาคารผู้โดยสาร เป็นลานจอดแบบไม่มีหลังคา มีกล้องวงจรปิด มีพื้นที่จอดได้ประมาณ 300 คัน
คิดค่าบริการชั่วโมงละ 15 บาท หากจอดรถ 8 ชั่วโมงขึ้นไปจะคิดเป็น 1 วัน วันละ 150 บาท
หากผู้โดยสารมีความประสงค์จะจอดรถค้างคืน กรุณาแจ้งพนักงานที่ลานจอดก่อน
ลานจอดตรงข้ามอาคารคลังสินค้า เป็นลานจอดแบบไม่มีหลังคา มีพื้นที่จอดได้ประมาณ 400 คัน
ไม่มีค่าบริการ
สามารถจอดรถบัสได้ 9 คัน มีเจ้าหน้าที่ลาดตระเวนประจำ
ที่ท่าอากาศยานมีบริการรถเช่า และบริการแท็กซี่มิเตอร์ราคาเริ่มต้น 40 บาท และรถ Smart Bus เส้นทาง สนามบิน – ขนส่ง – สนามบิน อัตราค่าบริการ 20 บาทตลอดสาย
ดูเพิ่ม

รายชื่อท่าอากาศยานในประเทศไทย
กองบิน 21 อุบลราชธานี
ฝั่งผู้โดยสารขาออกภายในประเทศ ท่าอากาศยานอุบลราชธานี
หูชื่อ

ภรรยาของเล่าตำ
| หูชื่อ 胡氏 |
| --- | --- |
อาชีพ: ชนชั้นสูง
ยุคสมัย: ราชวงศ์ฮั่นตะวันออก ยุคสามก๊ก
คู่สมรส: เล่าตำ
หูชื่อ (จีน: 胡氏; พินอิน: Hú Shì) เป็นสตรีชาวจีนของรัฐจ๊กก๊กในยุคสามก๊ก (ค.ศ. 220-280) ของจีน เป็นภรรยาของเล่าตำ (劉琰 หลิว เหยี่ยน) ขุนพลของจ๊กก๊ก เมื่อเล่าตำที่เป็นคนชอบเสพสุราให้คนใช้ของตนทำร้ายร่างกายหูชื่อที่เป็นภรรยาของตน หูชื่อจึงร้องเรียนต่อราชสำนัก เป็นผลทำให้เล่าตำต้องโทษประหารชีวิต
สมรสกับเล่าตำ

มีข้อมูลไม่มากนักเกี่ยวกับหูชื่อ ทั้งในเรื่องตัวบุคคล สถานที่เกิด ภูมิหลัง และบุคลิกลักษณะ มีระบุเพียงว่าหูชื่อเป็นสตรีที่มีรูปโฉมงดงามมาก เล่าตำสามีของหูชื่อเป็นผู้มีรูปลักษณ์งามสง่าและมีทักษะในการโต้วาที ซึ่งเมื่อรวมกับความเป็นเชื้อพระวงศ์แล้วก็ทำให้เล่าตำเป็นบุคคลที่เป็นที่นับหน้าถือตา แต่เล่าตำมีข้อเสียคือติดการเสพสุรา มีนิสัยสุรุ่ยสุร่าย และถือตัวเองเป็นสำคัญ เล่าตำทะเลาะวิวาทกับอุยเอี๋ยนผู้เป็นมหาขุนพล จูกัดเหลียงอัครมหาเสนาบดีแห่งจ๊กก๊กจึงปลดเล่าตำจากราชการ เล่าตำเขียนหนังสือขอขมาโดยอ้างว่าเพราะตนเมาสุรา และสาบานว่าตนจะหยุดดื่ม เล่าตำได้กลับมาดำรงตำแหน่งเดิมแต่ถูกส่งไปยังเซงโต๋ (成都 เฉิงตู) นครหลวงของจ๊กก๊ก แต่แล้วเมื่อเล่าตำได้ตำแหน่งคืนมา ก็กลับไปดื่มสุราอีกและอาจมีสภาพจิตใจที่ไม่ดีนัก
การหย่าร้าง การถูกทำร้ายร่างกาย และการร้องเรียน

ในช่วงขึ้นปีใหม่ของปี ค.ศ. 234 ในรัชสมัยของจักรพรรดิเล่าเสี้ยน หูชื่อเข้าไปในพระราชวังของจ๊กก๊กที่เซงโต๋เพื่อถวายบังคมต่องอซีผู้เป็นพระพันปีหลวงและเป็นพระมเหสีของเล่าปี่อดีตจักรพรรดิของจ๊กก๊ก งอซีทรงมีรับสั่งให้หูชื่อยังคงพำนักอยู่ในพระราชวัง หูชื่อกลับไปบ้านหลังพำนักในพระราชวังเป็นเวลาหนึ่งเดือน
เนื่องจากหูชื่อมีรูปโฉมงดงาม เล่าตำจึงสงสัยว่าหูชื่อลอบมีความสัมพันธ์ลับกับจักรพรรดิเล่าเสี้ยนในช่วงหนึ่งเดือนที่หูชื่อพำนักในพระราชวัง เล่าตำจึงสั่งทหารของคน 500 ตนให้ทำร้ายหูชื่อโดยการใช้รองเท้าฟาดใส่หน้า จากนั้นจึงหย่ากับหูชื่อและขับไล่ออกจากบ้าน
หูชื่อฟ้องร้องต่อราชสำนักเรื่องพฤติกรรมทารุณของเล่าตำ เป็นผลทำให้เล่าตำถูกจับกุมและถูกขังคุก เจ้าหน้าที่สอบสวนให้ความเห็นเกี่ยวกับเรื่องนี้ว่า "ทหารไม่ควรช่วยผู้ใดทำร้ายภรรยาของคนผู้นั้น รองเท้าไม่ควรใช้ในการฟาดใส่หน้าผู้ใด" เล่าตำจึงถูกประหารชีวิตต่อหน้าธารกำนัล หลังเรื่องอื้อฉาวอันน่าอับอายและใหญ่โตนี้ ราชสำนักจ๊กก๊กจึงมีคำสั่งห้ามการอนุญาตให้ภรรยาและมารดาของข้าราชการใด ๆ เข้ามาในพระราชวังในช่วงการเฉลิมฉลอง ไม่มีการบันทึกถึงหูชื่ออีกหลังจากนั้น
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
de Crespigny, Rafe (2007). A Biographical Dictionary of Later Han to the Three Kingdoms 23-220 AD. Leiden: Brill. ISBN 9789004156050.
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวานชื่อ  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่ เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  เบ้งเฮ็ก  สะโมโข
วงศ์เฟินต้น

| วงศ์เฟินต้น |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Cyatheales
วงศ์:: Cyatheaceae Kaulfuss, 1827

สกุล
 Cnemidaria  Cyathea  × Cyathidaria  Alsophila  Sphaeropteris  †Alsophilocaulis  †Cibotiocaulis  †Cyatheocaulis  †Oguracaulis
ชื่อพ้อง
 Alsophilaceae Presl, 1847
วงศ์เฟินต้น หรือ Cyatheaceae เป็นวงศ์ของเฟินต้น จัดเป็นกลุ่มของเฟินที่โบราณมาก พบเป็นซากฟอสซิลตั้งแต่ยุคจูราสสิกตอนปลาย โดยสกุลที่ใหม่ที่สุดพบในยุคเซโนโซอิก  วงศ์เฟินต้นเป็นวงศ์ของเฟินต้นที่ใหญ่ที่สุด มีสมาชิก 500 ชนิด วงศ์เฟินต้นและ Dicksoniaceae พร้อมทั้ง Metaxyaceae และ Cibotiaceae เป็นกลุ่มของวงศ์ที่มีความใกล้เคียงทางพันธุกรรม รวมเรียกว่า "core tree ferns" วงศ์เฟินต้นเป็น leptosporangiate fernsเป็นกลุ่มที่ใกล้เคียงที่สุดกับ monilophytes.
แหล่ง

Tree ferns:Monophyletic groups and their relationships as revealed by four protein-coding plastid loci เก็บถาวร 2007-09-27 ที่ เวย์แบ็กแมชชีน
Palacios-Rios, M. 2007. http://www.helechos.com.mx